A határozat elfogadásához **egyszerű** többség szükséges

**Előterjesztés**

***Az 5. számú napirendi ponthoz***

**Mórágy Község Önkormányzata Képviselő-testületének 2018. szeptember 24. napján tartandó rendes ülésére**

**2019. évi Gördülő Fejlesztési Terv jóváhagyása,**

**ivóvíz közmű rendszerre vonatkozó 2019. évi Gördülő Fejlesztési Terv jóváhagyása,**

**szennyvíz közmű rendszerre vonatkozó 2019. évi Gördülő Fejlesztési Terv jóváhagyása**

**Előterjesztő: Glöckner Henrik** polgármester

**Az előterjesztést készítette:** Bakó Józsefné jegyző

**Törvényességi ellenőrzést végezte:** Bakó Józsefné jegyző

Tisztelt Képviselő-testület!

*A víziközmű-szolgáltatásról szóló 2011. évi CCIX. törvény (Vksztv.) 11. §-a* szerint ***„A víziközmű-szolgáltatás hosszú távú biztosíthatósága érdekében - fenntartható fejlődés szempontjaira tekintettel - víziközmű-rendszerenként tizenöt éves időtávra gördülő fejlesztési tervet kell készíteni.”***

*A Vksztv. 11. § (2) bekezdése* szerint a felújítási és pótlási tervrészt a víziközmű- szolgáltató, a beruházási tervrészt az ellátásért felelős készíti el és jóváhagyásra benyújtja a Magyar Energetikai és Közmű-szabályozási Hivatalhoz.

A 2019. évre vonatkozó terveket az E.R.Ö.V Zrt. vezérigazgatója elkészítette (1.sz. melléklet). A 2019. évre elfogadandó tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

 Az E.R.Ö.V. Zrt.-vel kötött bérleti- üzemeltetési szerződés alapján a szolgáltató az éves értékesített vízmennyiség alapján 5 Ft/m3 + ÁFA éves használati díjat fizet az önkormányzatnak a szennyvíz, illetve vízágazat tekintetében. A használati díjak bevételeiből finanszírozhatóak a karbantartási és fejlesztési feladatok.

A használati díj bevételeket ágazatonként elkülönítetten kell kezelni és csak és kizárólag az adott ágazat fejlesztési és karbantartási kiadásaira lehet felhasználni.

A kötelezettségvállalásnak a fentiek alapján meglesz a fedezete.

A fentiekre figyelemmel kérem az alábbi határozati javaslatok elfogadását.

Mórágy, 2018. szeptember 17.

Glöckner Henrik sk.

 polgármester

1. **Határozati javaslat**

**/2018. (IX.24.) Képviselő-testületi határozat**

**2019. évi Gördülő Fejlesztési Terv elfogadásának határozati javaslatáról**

Mórágy Község Önkormányzat Képviselő-testülete Mórágy - Kismórágy település-rész 11-20701-2-001-00-05 kódszámú víziközmű-rendszere vonatkozásában, az E.R.Ö.V. Víziközmű Zrt.-vel, mint szolgáltatóval egyeztetett a 2019. évre vonatkozó beruházási, felújítási és pótlási tervet illetően, melyet az alábbiak szerint jóváhagy:

* Felújítások, pótlások 0.- Ft
* Beruházások 0.- Ft
* Következő évekre görgetett összeg: 13.000.- Ft

A 2019. évre előirányzott összeg, az Önkormányzat és a szolgáltató között létrejövő megállapodás szerint, a későbbiekben kerül felhasználásra.

**Felelős**: Glöckner Henrik polgármester (szerződés aláírásáért)

Bakó Józsefné jegyző (megállapodás megküldéséért)

**Határidő**: azonnal

**Határozatról értesül**: E.R.Ö.V. Zrt.

1. **Határozati javaslat**

**/2018. (IX. 24.) Képviselő-testületi határozata**

**Ivóvíz közmű rendszerre vonatkozó 2019. évi Gördülő Fejlesztési Terv elfogadása**

Mórágy Község Önkormányzat Képviselő-testülete Bátaapáti-Mórágy település 11-20701-1-002-00-02 kódszámú víziközmű–rendszere vonatkozásában az E.R.Ö.V. Víziközmű Zrt. szolgáltatóval egyeztetett 2019. évre vonatkozó beruházási, felújítási és pótlási tervet az alábbiak szerint jóváhagyja:

* Rendkívüli helyzetből adódó azonnali feladatokra 29 E Ft
* Mórágy, altalaji tűzcsap cseréje földfelettire 141 E Ft
* Bátaapáti közkút felújítása 25 E Ft

A 2019. évre elfogadott tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

A Képviselő-testület meghatalmazza az E.R.Ö.V. Víziközmű Zrt.-t, hogy a település 2019. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt az Önkormányzatot teljes jogkörrel képviselje.

**Felelős**: Glöckner Henrik polgármester

**Határidő**: 2018. szeptember 26.

**Határozatról értesül**: Közös Hivatal gazdálkodási előadója

 E.R.Ö.V. Zrt.

1. **Határozati javaslat**

**/2018. (IX. 24.) Képviselő-testületi határozata**

**Szennyvíz közmű rendszerre vonatkozó 2019. évi Gördülő Fejlesztési Terv elfogadása**

Mórágy Község Önkormányzat Képviselő-testülete Alsónána, Báta, Bátaapáti, Bátaszék, Mórágy települések 21-08864-1-005-00-00 kódszámú szennyvíz víziközmű–rendszere vonatkozásában az E.R.Ö.V. Víziközmű Zrt. szolgáltatóval egyeztetett 2019. évre vonatkozó beruházási, felújítási és pótlási tervet az alábbiak szerint jóváhagyja:

Felújítások

* Rendkívüli helyzetből adódó azonnali feladatokra 238 E Ft
* Szennyvíz átemelő szivattyúk felújítása 871 E Ft
* Felújítás, pótlás összesen 1109 E Ft

Beruházások

* Bátaszék tartalék szivattyú beszerzése rögzítő rendszerrel együtt 476 E Ft
* Beruházások összesen 476 E Ft

A 2019. évre elfogadott tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

A Képviselő-testület meghatalmazza az E.R.Ö.V. Víziközmű Zrt.-t, hogy a település 2019. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt az Önkormányzatot teljes jogkörrel képviselje.

**Felelős**: Glöckner Henrik polgármester

**Határidő**: 2018. szeptember 26.

**Határozatról értesül**: Közös Hivatal gazdálkodási előadója

 Bátaszék Város Önkormányzata